Լեդի Մյոյի դիմանկար

**Լեդի Մյոյի դիմանկար** (), անվանում, որը տրվել է Վալերի Սյուզեն Մյոյի ամբողջական հասակով մի քանի դիմանկարների։ Նկարն ստեղծել է ամերիկացի նկարիչ Ջեյմս Էբբոտ Մաք-Նեյլ Ուիսթլերը։

## Մոդել
Վալերի Սյուզեն Մյոն (ի ծնե՝ Լենգդոն, 1847-1910) եղել է վիկտորյական դարաշրջանի աշխարհիկ տիկին և Լոնդոնի գարեջրագործ սըր Հենրի Մյոյի կինը։ Ապացուցվել է, որ եղել է դերասանուհի, սակայն հավանաբար բեմում հանդես է եկել միայն մի որոշ ժամանակահատված։ Համարվում է, որ նա հանդիպել է սըր Հենրիի հետ Հոլբերնի *Casino de Venise*-ում, որտեղ աշխատել է բարմեն և բանջո նվագող մարմնավաճառ՝ *Val Reece* անունով։

Ջեյմս Էբբոտ Մաք-Նեյլ Ուիսթլերը, որը սնանկացել էր 1879 թվականի Ջոն Ռասկինի դատական գործընթացից հետո, խիստ կարիք է ունեցել գումարի։ Դատից հետո նրա նկարների արժեքը խիստ ընկել էր։

## Հարմարեցում սևին № 5։ Լեդի Մյոյի դիմանկար
1881 թվականին լեդի Մյոն առաջարկել է Ուիսթլերին սնանկացումից հետո նկարչական առաջին նշանակալի հանձնարարականը։ Նրա ամբողջ հասակով դիմանկարը հայտնի է «Հարմարեցում սևին № 5։ Լեդի Մյոյի դիմանկար» անունով, որը հիմա գտնվում է Հոնոլուլուի արվեստի թանգարանում։

Նկարում նա պատկերված է սև զգեստով և երկար սպիտակ մուշտակով, ադամանդե պսակաթագով, ադամանդե մանյակով և ադամանդե ապարանջանով։ Ըստ տվյալների՝ նկարն արժանացել է Էդուարդ VII-ի (այդ ժամանակ Ուելսի արքայազն) և արքայադուստր Ալեքսանդրայի բարձր գնահատանքին, որոնք այդտեղ նկատել են նկարչի վարպետությունը։ Նկարը 1882 թվականին ցուցադրվել է նաև փարիզյան սալոնում, որտեղ դրական ընդունելություն է ունեցել։

## Վարդագույնի և մոխրագույնի ներդաշնակություն։ Լեդի Մյոյի դիմանկար
Ուիսթլերը լեդի Մյոյի երկրորդ դիմանկարն ստեղծել է 1881 թվականին՝ «Վարդագույնի և մոխրագույնի ներդաշնակություն։ Լեդի Մյոյի դիմանկար» անունով։ Նկարը պահվում է Նյու Յորքի Ֆրիկի հավաքածուում։ Այս կտավում Մյոն բեմում կանգնած է վարդագույնամոխրագույն վարագույրի առաջ, ինչը հստակ ցույց է տալիս նրա ենթադրյալ բեմական գործունեությունը։ Նրա հագին բաց մոխրագույն զգեստ է՝ զարդարված վարդագույն կերպասով։ Թիթեռի խորհրդանշանը, որը Ուիսթլերն օգտագործել է որպես ստորագրություն, գտնվում է նկարի աջ կողմում՝ կենտրոնից փոքր-ինչ ներքև։

## Լեդի Մյոյի դիմանկարը մուշտակով
Երրորդ նկարը, որը հայտնի է «Լեդի Մյոյի դիմանկարը մուշտակով» անունով, սկսել է է նկարել 1881 թվականին։ Այդ կտավը հավանաբար դայակի հետ վիճելիս ոչնչացրել է նկարիչը, սակայն դրա լուսանկարը գտնվում է Շոտլանդիայի Գլազգոյի համալսարանում գտնվող Ուիսթլերի արխիվում։

Ե՛վ «Վարդագույնի և մոխրագույնի ներդաշնակություն» նկարը, և՛ ոչնչացրած նկարը պատկանում են «սև դիմանկարների» շարքին. նկարներ, որոնք Ուիսթլերը գործունեության տարբեր փուլերում ստեղծել է սև գունապնակի գերակշռությամբ։

## Պատկերասրահ

'Portrait of Lady Meux in Furs', photograph of lost oil painting by James McNeill Whistler, 1881, University of Glasgow.jpg|*Լեդի Մյոյի դիմանկարը մուշտակով*, կորած կտավի լուսանկարը
'Arrangement in Black, No. 5, Portrait of Lady Meux', drawing in brown ink by James McNeill Whistler, c. 1881, Art Institute of Chicago.jpg|*Հարմարեցում սևին № 5։ Լեդի Մյոյի դիմանկար*, շագանակագույն թանաքով Ջեյմս Ուիսթլերի նկարը, մոտ 1881
James_Abbot_McNeill_Whistler_011.jpg|*Վարդագույնի և մոխրագույնի ներդաշնակություն։ Լեդի Մյոյի դիմանկար*


## Ծանոթագրություններ

## Գրականություն
* Bradburn, Elizabeth, *Margaret McMillan: Portrait of a Pioneer*, London, Routledge, 1989, p.&nbsp;29.
* Ellis, George R., *Honolulu Academy of Arts, Selected Works*, Honolulu, Honolulu Academy of Arts, 1990, 222.
* Ellis, George R. and Marcia Morse, *A Hawaii Treasury, Masterpieces from the Honolulu Academy of Arts*, Tokyo, Asahi Shimbun, 2000, 98 & 208-9.
* Frick Collection, *The Frick Collection, An Illustrated Catalogue, Vol. 1, Paintings: American, British, Dutch, Flemish, and German*, New York, Frick Collection, pp.&nbsp;18–20, ISBN [./https://en.wikipedia.org/wiki/Special:BookSources/0-691-03811-2 0-691-03811-2].
* Glancey, Jonathan, Temple of Doom, *The Guardian*, Wednesday 17 November 2004.
* Sutton, Denys, Whistler and Lady Meux, *Honolulu Academy of Arts Journal*, Vol. 1, 1974, 36-43.

Կատեգորիա:1881 նկարներ
Կատեգորիա:Կանանց դիմապատկերներ
Կատեգորիա:Ջեյմս Էբբոտ Մաք-Նեյլ Ուիսթլերի նկարներ